b'\n_START_ARTICLE_\nKrogla (oro\xc5\xbeje)\n_START_PARAGRAPH_\nKrogla je del naboja, ki zaradi hitrega \xc5\xa1irjenja smodni\xc5\xa1kih plinov, z veliko hitrostjo zapusti cev strelnega oro\xc5\xbeja. Pogosto je s tem terminom ozna\xc4\x8den cel naboj, kar pa ni pravi izraz (za razlike glej naboj).\n_START_SECTION_\nMateriali\n_START_PARAGRAPH_\nKrogle so po navadi izdelane iz me\xc5\xa1anice svinca in kositra in jih lahko delno ali v celoti obdaja bakren, medeninast ali pla\xc5\xa1\xc4\x8d iz kak\xc5\xa1ne druge mehkej\xc5\xa1e kovine. Obstajajo tudi krogle izdelane iz teflona, me\xc5\xa1anice bizmuta in tungstena ter jeklene ali krogle z jedrom iz najtr\xc5\xa1ih materialov kot so titan, osiroma\xc5\xa1eni uran in podobni za uporabo v prebojnih voja\xc5\xa1kih kroglah.'